cyanic-selkie/wikianc huggingface dataset:
মনু মিয়ার জমিদার বাড়ি
মনু মিয়ার জমিদার বাড়ি বাংলাদেশ এর নরসিংদী জেলার পলাশ উপজেলার ঘোড়াশাল এলাকায় অবস্থিত এক ঐতিহাসিক জমিদার বাড়ি। যা মূলত কাগজকলমে "ঘোড়াশাল জমিদার বাড়ি" হিসেবে লিপিবদ্ধ থাকলেও স্থানীয়দের কাছে "মনু মিয়ার জমিদার বাড়ি" নামেই পরিচিত।
ইতিহাস
এই জমিদার বাড়িটি "মনু মিয়ার জমিদার বাড়ি" হিসেবে পরিচিত হলেও এটির প্রতিষ্ঠাতা কিন্তু জমিদার মনু মিয়া নন। এই জমিদার বংশের প্রতিষ্ঠাতা জমিদার মনু মিয়ার পিতা "আবু ইউসুফ লুৎফুল কবির।" আবার আরেকটি মতে এই জমিদার বাড়ির প্রতিষ্ঠাতা "গোলাম নবী।" এনার ডাকনাম ছিলো ফেনু মিয়া। এখানে মনু মিয়ার বাড়ির পাশাপাশি আরো দুইজনের বাড়ি রয়েছে। তারা হলেন নাজমুল হাসান ও মৌলভি আব্দুল কবির। তারাও এই জমিদার বংশধর। তবে জমিদার মনু মিয়ার পরিচিতি পাওয়ার পিছনে মূল কারণ হচ্ছে তিনি এলাকার একজন পরিচিত মুখ ছিলেন। তার পুরো নাম আহমুদুল কবির মনু মিয়া। তাই তার নামেই এখন এই জমিদার বাড়ির নাম মানুষের মুখেমুখে। কারণ তিনি এই জমিদার বংশের মধ্যে একজন সফলতম ব্যক্তি ছিলেন। শুধু তিনি নয়, তার স্ত্রী, ছেলে ও মেয়ে সকলেই তাদের কর্মদক্ষতার ফলে উল্লেখযোগ্য ব্যক্তি হিসেবে সকলের কাছে পরিচিত।
অবকাঠামো
এই জমিদার বাড়ি অন্যান্য জমিদার বাড়ি থেকে একদম আলাদা। মূলত এই বাড়ির অবকাঠামোর জন্যই। বাড়ির ভীষণ খোলা-মেলা ভাবটাই প্রধান বৈশিষ্ট্য। বাড়িটি একতলা বিশিষ্ট্য গ্লাসের ব্যবহারর। বাড়ির সামনে বেশ বড় মাঠ, মাঠ পেরিয়ে বেশ বড় পুকুর, সামনে একটু এগিয়ে গেলে প্রাচীন গাছের সারি। যা এই বাড়ির বহিরাগত অংশকে অনেক সৌন্দর্যের রূপ দিয়েছে। এছাড়াও বাড়ির ভিতরের নকশাও মন কাড়ার মত।
বর্তমান অবস্থা
অন্যান্য জমিদার বাড়ির মত এটি অবহেলিত বা অযত্নে এখনো নষ্ট হয়ে যায়নি। এখনো অনেক ভালো অবস্থাই বাড়ির ভিতরের এবং বাহিরের অংশ আছে।
সিরিল সিকদার
পেশাজীবন
এডভোকেট সিরিল সিকদার ১৯৮৮ সালে বাংলাদেশ হিন্দু-বৌদ্ধ-খ্রিস্টান ঐক্য পরিষদের প্রতিষ্ঠাকালীন সময়ে তিনি অত্যন্ত গুরুত্বপূণ দায়িত্ব পালন করেছেন। এই সংগঠনের ৬ জন আহ্বায়কের মধ্যে তিনি ছিলেন অন্যতম। তিনি সংখ্যালঘু সম্প্রদায়ের হয়েও বৃহত্তর মুসলিম সমাজে ব্যপক সুপরিচিত ছিলেন। তিনি সুপ্রিম কোট এর আইনজীবী ছিলেন।এছাড়া তিনি বাংলাদেশ আওয়ামী লীগ এর উপদেষ্টাও ছিলেন। তিনি খ্রীস্টানদের ধমীয় প্রতিষ্ঠানের আইনি পরামশ দিতেন। তিনি সব চেয়ে বেশি সুপরিচিত ছিলেন বাংলাদেশ হিন্দু-বৌদ্ধ-খ্রিস্টান ঐক্য পরিষদের হয়ে সংখ্যালঘুদের পক্ষে কাজ করে। রাজনীতি করার জন্য তিনি ১৯৯৬ সালে মাসাধিককাল কারান্তরালেও কাটিয়েছেন। ৯০-এর দশকে তিনি বাংলাদেশ খ্রীষ্টান এসোসিয়েশনের সভাপতিও ছিলেন।
সিলুরিয়ান
ভূগোল
অতিমহাদেশ গণ্ডোয়ানা নিরক্ষরেখা ও দক্ষিণ গোলার্ধের অধিকাংশ জুড়ে থাকায় ভূগোলকের উত্তরার্ধ জুড়ে ছিল এক বিশাল মহাসাগর। সিলুরিয়ান যুগের উঁচু সমুদ্রতল ও অপেক্ষাকৃত সমতল ভূ-প্রকৃতি (পাহাড় পর্বত খুব বেশি ছিল না) অনেকগুলো দ্বীপপুঞ্জের সৃষ্টিতে সহায়ক হয়েছিল, ফলে পরস্পরের থেকে বিচ্ছিন্ন অনেক বাস্তুতন্ত্র গড়ে উঠেছিল।
সিলুরিয়ান যুগে গণ্ডয়ানা অতিমহাদেশ ধীরে ধীরে দক্ষিণ মেরুর দিকে সরে যেতে থাকে, তবে এই সময়ে তৈরি হওয়া তুষারাচ্ছাদন অন্ত্য অর্ডোভিশিয়ানের হিমযুগের মত ব্যাপক হয়নি। আভালোনিয়া, বাল্টিকা ও লরেন্‌শিয়া মহাদেশগুলো নিরক্ষরেখার কাছে একত্র হয়ে নতুন অতিমহাদেশ ইউরামেরিকার সৃষ্টি করে।
আদিম ইউরোপ ও উত্তর আমেরিকার সংঘর্ষের ফলে ইউরোপের পশ্চিম উপকূল ও উত্তর আমেরিকার পূর্ব উপকূল বরাবর ক্যাম্ব্রিয়ান যুগ থেকে সঞ্চিত হতে থাকা পলিস্তর ভাঁজ খেয়ে একাধিক সমান্তরাল পর্বতমালার সৃষ্টি করে। এই ঘটনাকে ক্যালিডোনীয় গিরিজনি বলা হয়। এই গিরিজনিতে সৃষ্ট পর্বতগুলি নিউ ইয়র্ক রাজ্য থেকে সংলগ্ন ইউরোপ হয়ে গ্রীনল্যান্ডের মধ্য দিয়ে নরওয়ে পর্যন্ত প্রসারিত হয়। সিলুরিয়ানের শেষভাগে সমুদ্রপৃষ্ঠের উচ্চতা হঠাৎ কমে যায়, যার ফলে অধুনা যুক্তরাষ্ট্রের মিশিগান থেকে পশ্চিম ভার্জিনিয়া রাজ্য পর্যন্ত অঞ্চল থেকে জল সরে গিয়ে এভাপোরাইট স্তরের সঞ্চয় গড়ে ওঠে।
উত্তর গোলার্ধের অধিকাংশ জুড়ে ছিল মহা-মহাসাগর প্যান্থলসা। অন্যান্য ছোটখাটো সমুদ্রের মধ্যে ছিল টেথিস সাগরের দুই পর্যায়: প্যালিও-টেথিস ও প্রোটো-টেথিস, রাইক মহাসাগর, আয়াপেটাস মহাসাগর (আভালোনিয়া ও লরেন্‌শিয়ার মাঝে একটি সংকীর্ণ সমুদ্র) এবং সদ্যোজাত উরাল মহাসাগর।
জলবায়ু ও সমুদ্রপৃষ্ঠ
পূর্ববর্তী অর্ডোভিশিয়ান যুগের নিরবচ্ছিন্ন তুষারযুগ ও পরবর্তী ডেভোনিয়ানের প্রবল উষ্ণতার তুলনায় সিলুরিয়ানে গড় উষ্ণতা ছিল অপক্ষাকৃত স্থিতিশীল ও ঈষদুষ্ণ। এই যুগের প্রথম অর্ধেক সময় জুড়ে সমুদ্রপৃষ্ঠের উচ্চতা বাড়তে থাকে; আবার পরবর্তী অর্ধেক সময় জুড়ে তা হ্রাস পায়। সিলুরিয়ানের উচ্চতম ও নিম্নতম সমুদ্রপৃষ্ঠের উচ্চতার পার্থক্য ছিল আনুমানিক ১৪০ মিটার।
এই যুগে পৃথিবী এক লম্বা গ্রীনহাউস পর্যায়ে প্রবেশ করে। বায়ুমণ্ডলে CO২ গ্যাসের ভাগ অত্যুচ্চ ৪৫০০ পিপিএমে পৌঁছে যায় এবং নিরক্ষীয় মহাদেশগুলোর অধিকাংশ জুড়ে বিস্তীর্ণ, অগভীর উষ্ণ সমুদ্র তৈরি হয়। আদি সিলুরিয়ান থেকেই যাবতীয় হিমবাহ দক্ষিণ মেরুর কাছাকাছি সরে যায় এবং মধ্য সিলুরিয়ানে তারা সাময়িকভাবে প্রায় বিলুপ্ত হয়ে যায়। অমেরুদণ্ডী প্রাণিদের বহিঃকঙ্কাল সমৃদ্ধ কোকীনা নামক ভাঙা কাদাপাথরের স্তর থেকে বোঝা যায় তৎকালীন উষ্ণ সমুদ্রগুলো আধুনিক কালের মতই নৈমিত্তিক ঝড়-ঝঞ্ঝার ধাক্কা সামলাত।
সিলুরিয়ানে জলবায়ু ও কার্বন চক্র ছিল বেশ অস্থির, আর কার্বনের বিভিন্ন সমস্থানিকের ঘনত্ব এই যুগে অন্যান্য যুগের তুলনায় বেশি ছিল। ইরেভিকেন ঘটনা, মালডে ঘটনা ও লাউ ঘটনার প্রতিটিই এক একটি বিলুপ্তি ঘটনার পর সমস্থানিকের বর্ধিত ঘনত্ব ও সমুদ্রপৃষ্ঠের উচ্চতাবৃদ্ধি নির্দেশ করে। ভূতাত্ত্বিক রেকর্ডে ঘটনাগুলি ভূরাসায়নিক ও জৈব — উভয় ক্ষেত্রেই স্বতন্ত্র স্বাক্ষর রেখে গেছে; অবাধে সন্তরণক্ষম প্রাণিরা এতে সবচেয়ে ক্ষতিগ্রস্ত হয়েছিল, এছাড়া বিপন্ন হয়েছিল ব্র্যাকিওপড, প্রবাল ও ট্রাইলোবাইটরা।
উদ্ভিদ ও প্রাণীকুল
<Gallery> File:Eurypterus Paleoart.jpg|ইউরিপ্টেরাস, একটি সাধারণ উচ্চ সিলুরিয়ান ইউরিপ্টেরিড Image:Cooksonia.png|কুক্‌সোনিয়া, আদিমতম সংবাহী উদ্ভিদ, মধ্য সিলুরিয়ান File:Wrens Nest Fossils 2.jpg|রেন্‌'স নেস্ট নেচার রিজার্ভ থেকে সংগৃহীত সিলুরিয়ান সমুদ্রতলের জীবাশ্ম, যুক্তরাজ্যের ডাড্‌লি Image:Kaugatuma Bedding Plane Pridoli Estonia.jpg|সিলুরিয়ান (প্রিদোলি) চুনাপাথরে প্রাপ্ত ক্রিনয়েড খণ্ড (সারেমা, ইস্তোনিয়া) File:Wrens Nest Fossils 3.jpg|রেন্‌'স নেস্ট নেচার রিজার্ভ থেকে সংগৃহীত সিলুরিয়ান সমুদ্রতলের জীবাশ্ম, যুক্তরাজ্যের ডাড্‌লি Image:Silurianfishes ntm 1905 smit 1929.gif|শিল্পীর কল্পনায় সিলুরিয়ান সমুদ্রতলের প্রাণীকুল সিলুরিয়ান যুগ থেকেই প্রথম স্থলবাসী জীবকুলের বহুসংখ্যক জীবাশ্ম পাওয়া যায়। এদের মধ্যে ছিল মস জাতীয় উদ্ভিদের সমন্বয়ে গঠিত হ্রদ ও নদীর উপকূলবর্তী খুদে খুদে বনাঞ্চল। অবশ্য প্রাণীরা ডেভোনিয়ান যুগের আগে অবধি ডাঙায় তেমন প্রভাব বিস্তার করতে পারেনি। </Gallery>
প্রথম সংবাহী উদ্ভিদ অর্থাৎ জল ও পুষ্টিদ্রব্য সারা দেহে পরিবহন করার কলাযুক্ত উদ্ভিদের জীবাশ্ম পাওয়া যায় মধ্য সিলুরিয়ান থেকে। এই গোত্রের প্রথম প্রতিনিধি হল কুক্‌সোনিয়া (উত্তর গোলার্ধ থেকে) এবং ব্যারাগোয়ানাথিয়া (অস্ট্রেলিয়া থেকে)। কুক্‌সোনিয়া সংবলিত অধিকাংশ স্তরই সামুদ্রিক। এদের পছন্দের বাসস্থান ছিল সম্ভবত নদী ও হ্রদের পাড় ঘেঁষে। ব্যারাগোয়ানাথিয়া গোত্রের বয়স আনুমানিক ৪২ কোটি বছর (লাড্‌লো উপযুগ থেকে)। এর শাখাযুক্ত কাণ্ড ও ছুঁচ সদৃশ ১০-২০ সেমি লম্বা পাতা ছিল। গঠনগত জটিলতার বিচারে সমসাময়িক উদ্ভিদদের মধ্যে ব্যারাগোয়ানাথিয়া ছিল খুবই উন্নত। এদের জীবাশ্ম পাওয়া গেছে শুধুমাত্র অস্ট্রেলিয়া থেকে। আংশিক রূপান্তরিত জীবাশ্ম থকে প্রাপ্ত ইওহোস্টিমেলা হেদানা আদি সিলুরিয়ান (ল্যান্ডোভেরি উপযুগ) থেকে প্রাপ্ত অন্যতম আদিম, সম্ভাব্য স্থলজ "উদ্ভিদ"। এর জীবাশ্মের রাসায়নিক গঠন শৈবালের চেয়ে সংবাহী উদ্ভিদের বেশি কাছাকাছি।
প্রথম অস্থিযুক্ত মাছ বা অস্টিক্‌থিস এই যুগে বিবর্তিত হয়। এদের প্রথম প্রতিনিধি ছিল সারা দেহ আঁশে ঢাকা অ্যাকান্থোডিয়ান-রা। মাছেরা ক্রমশ বিভিন্ন শাখায় ভাগ হয়ে যায় এবং প্রথম দুটো বা তিনটে ফুলকোর তরুণাস্থি বিবর্তিত হয়ে তাদের মুখে চোয়াল দেখা দেয়। সামুদ্রিক কাঁকড়াবিছে ইউরিপ্টেরিডরাও অনেক শাখায় ভাগ হয়ে গিয়েছিল; উত্তর আমেরিকার অগভীর সমুদ্রবাসী এদের কোনও কোনও প্রজাতি কয়েক মিটার অবধি লম্বা হত। সিলুরিয়ান যুগে আবির্ভূত আরও একটি প্রাণীগোষ্ঠী হল জোঁক। ব্র্যাকিওপোড, ব্রায়োজোয়া, কম্বোজ, ক্রিনয়েড ও ট্রাইলোবাইটরা ছিল প্রচুর ও বিবর্তনের বহু ধারায় বিভক্ত। প্রবাল ও স্ট্রোমাটোপোরয়েডদের মধ্যে মিথোজীবিতার উদ্ভব হয়েছিল।
প্রবাল প্রাচীরের রেকর্ডে ধারাবাহিকতার অভাব আছে। কোনও কোনও পর্যায়ে জীবাশ্ম প্রমাণ প্রচুর, কিন্তু অন্যান্য পর্যায়ে তা বিরল।
স্থলে বসবাসের উপযুক্ত দেহ সংবলিত প্রাণীদের প্রথম আবির্ভাব হয় মধ্য সিলুরিয়ানে। এদের মধ্যে ছিল আদিম কেন্নো নিউমোডেসমাস। অন্ত্য সিলুরিয়ান থেকে প্রাপ্ত কিছু নমুনা থেকে আন্দাজ করা হয় শিকারী ট্রিগোনোটার্বিড ও মিরিয়াপোডা গোত্রের সন্ধিপদীরা এই সময়ে বিবর্তিত হয়েছিল। শিকারী অমেরুদণ্ডী প্রাণীদের উপস্থিতি প্রমাণ করে এই সময়ে ডাঙায় সরল খাদ্যশৃঙ্খল বিশিষ্ট বাস্তুতন্ত্র তৈরি হয়ে গিয়েছিল। আদি ডেভোনিয়ানের জীবাশ্মের ভিত্তিতে অ্যান্ড্রু জেরাম প্রমুখ ১৯৯০ এ অনুমান করেন সমসাময়িক বাস্তুতন্ত্র ছিল একনও অনাবিষ্কৃত কর্কর ভক্ষক ও প্ল্যাঙ্কটন জাতীয় অণুজীবের উপর নির্ভরশীল প্রাথমিক খাদক যুক্ত।
দীপক কারকি
দীপক কারকি, একজন নেপালি নেপাল কমিউনিস্ট পার্টির রাজনীতিবিদ। তিনি এপ্রিল ২০০৮ সালে নেপালি গণপরিষদ নির্বাচনে ঝাপা-৬ আসন থেকে ১৪১৯৬ ভোটে নির্বাচিত হয়েছিলেন।
তাশদিদ
থাম্ব তাশদিদ বা শাদ্দাহ (شَدّة  shaddah, "[জোর] চিহ্ন", একই মূল থেকে মৌখিক বিশেষ্য দ্বারাও বলা হয়, তাশদিদ تشديد tashdīd শাব্দিক অনুবাদ- "জোর") আরবি বর্ণমালার সাথে ব্যবহৃত বৈশিষ্ট্যিসূচকগুলোর মধ্যে একটি, যা একটি দ্বিরুক্তিকৃত ব্যঞ্জনবর্ণ নির্দেশ করে। এটি কার্যকরীভাবে লাতিন, ইতালীয়, সুইডিশ এবং প্রাচীন গ্রীকের মতো ভাষার অর্থোগ্রাফিতে একটি ব্যঞ্জনবর্ণ দুইবার লেখার সমতুল্য। আর এইভাবে আরবি প্রতিবর্ণীকরণের বেশিরভাগ স্কিমে ল্যাটিন লিপিতে রেন্ডার করা হয়, যেমন رُمّان = rummān 'বেদানা'।
গঠন
আকারে এটি একটি ছোট অক্ষর س s(h)in, শাদ্দাহের জন্য দাঁড়ানো। এটি অষ্টম শতাব্দীতে আল-খলিল ইবনে আহমাদ কবিতার জন্য তৈরি করেছিলেন। আগে এক্ষেত্রে একটি বিন্দু ব্যবহার করা হত।
অন্যান্য বৈশিষ্ট্যসূচকের সঙ্গে সমন্বয়
যখন একটি তাশদিদ একটি ব্যঞ্জনবর্ণে ব্যবহার করা হয় যা একটি যবর /আ/ নেয়, তখন যবর তাশদিদের উপরে লেখা হয়। যদি ব্যঞ্জনবর্ণটি যের /i/ নেয়, তবে এটি ব্যঞ্জনবর্ণের নীচে তার স্বাভাবিক স্থানের পরিবর্তে ব্যঞ্জনবর্ণ এবং তাশদিদ মধ্যে লেখা হয়, তবে এই শেষ ক্ষেত্রে একটি একচেটিয়াভাবে আরবি ভাষায়ই ব্যবহার হয়, আরবি লিপি ব্যবহার করা অন্যান্য ভাষায় নয়।
উদাহরণস্বরূপ, অক্ষর ـهـ এর উপর বৈশিষ্ট্যসূচকএর অবস্থান দেখুন h নিম্নলিখিত শব্দে: হাতে আরবি লেখার সময়, প্রথমে তাশদিদ এবং তারপর স্বরবর্ণ বৈশিষ্ট্যসূচক লেখার প্রথা রয়েছে।
ইউনিকোড উপস্থাপনায়, তাশদিদ স্বরবর্ণের আগে বা পরে প্রদর্শিত হতে পারে এবং বেশিরভাগ আধুনিক ফন্ট উভয় বিকল্প পরিচালনা করতে পারে। যাইহোক, ক্যানোনিকাল ইউনিকোডের ক্রমানুসারে তাশদিদ স্বরবর্ণ বৈশিষ্ট্যসূচক অনুসরণ করে প্রদর্শিত হয়, যদিও ধ্বনিগতভাবে এটি সরাসরি ব্যঞ্জনবর্ণের অক্ষর অনুসরণ করা উচিত।
ব্যঞ্জনবর্ণের দৈর্ঘ্য চিহ্নিত করার তাৎপর্য
বিশেষ্য বা ক্রিয়ার ফর্মের কারণে একটি ব্যঞ্জনবর্ণ দীর্ঘ হতে পারে; যেমন, ক্রিয়ার কার্যকারক ফর্মের জন্য মূলের দ্বিতীয় ব্যঞ্জনবর্ণটি দীর্ঘ হওয়া প্রয়োজন, যেমন উপরের darrasa, বা ব্যঞ্জনবর্ণের একীকরণের মাধ্যমে, উদাহরণস্বরূপ l- আরবি নির্দিষ্ট নিবন্ধের সমস্ত দন্তীয় ব্যঞ্জনবর্ণের সাথে মিলিত হয়, যেমন ( الصّبي ) (a)ṣ-ṣabiyy এর পরিবর্তে (a)l-ṣabiyy, অথবা মেটাথেসিসের মাধ্যমে, শব্দের পরিবর্তন, উদাহরণস্বরূপ أَقَلّ aqall 'কম, কম' (* أَقْلَل এর পরিবর্তে aqlal ), أَكْبَر এর তুলনায় akbar 'বৃহত্তর'।
একটি দীর্ঘ ব্যঞ্জনবর্ণ দ্বারা বন্ধ একটি উচ্চারণ একটি দীর্ঘ উচ্চারণ করা হয়. এটি স্ট্রেস এবং প্রসোডি উভয়কেই প্রভাবিত করে। শব্দের শেষ থেকে প্রথম দীর্ঘ উচ্চারণে চাপ পড়ে, তাই أَقَلّ aqáll (বা, iʻrāb, aqállu সাথে) أَكْبَر এর বিপরীতে ákbar, مَحَبّة maḥábbah "ভালোবাসা, আগাপে " ম مَعْرِفة এর বিপরীতে maʻrifah '(অভিজ্ঞতামূলক) জ্ঞান'। আরবি আয়াতে, মিটার স্ক্যান করার সময়, একটি দীর্ঘ ব্যঞ্জনবর্ণ দ্বারা বন্ধ একটি শব্দাংশকে দীর্ঘ হিসাবে গণনা করা হয়, ঠিক যেমন ব্যঞ্জনবর্ণ দ্বারা বন্ধ হওয়া অন্য শব্দাংশ বা একটি দীর্ঘ স্বরবর্ণে শেষ হওয়া একটি শব্দাংশ: أَلا تَمْدَحَنَّ a-lā tamdaḥanna 'তুমি কি সত্যিই প্রশংসা করবে না...?' a-lā tam-da-ḥan-na হিসাবে স্ক্যান করা হয় : সংক্ষিপ্ত, দীর্ঘ, দীর্ঘ, সংক্ষিপ্ত, দীর্ঘ, সংক্ষিপ্ত।
মালয়ালম লিপি
মালয়ালম লিপি (Malayāḷalipi; আধ্বব: [mələjɑːɭə lɪpɪ](শুনুন)/ মালয়ালম: മലയാളലിപി) ব্রাহ্মী লিপি পরিবারের একটি সদস্য এবং সাধারণত এটি মালয়ালম ভাষা লিখতে ব্যবহৃত হয়, যা কেরালা, ভারত-এর মূল ভাষা ও সারা বিশ্ব জুড়ে প্রায় সাড়ে তিন কোটি লোকের দ্বারা বলা হয়। মালয়ালম লিপি কেরালাতে সংস্কৃত পাঠ্য লিখতেও ব্যাপকভাবে ব্যবহৃত হয়। অন্যান্য অনেক ভারতীয় লিপির মতন এটিও একটি শব্দীয় বর্ণমালা লিপি, আংশিক বর্ণানুক্রমিক ও আংশিক শব্দাংশ-ভিত্তিক। আধুনিক মালয়ালম বর্ণমালায় ১৩টি স্বরবর্ণ, ৩৬টি ব্যঞ্জনবর্ণ ও সামান্য কিছু চিহ্ন আছে। মালয়ালম লিপিটি একটি ভাট্টেলুত্তু বর্ণমালা যা-তে গ্রন্থ লিপি থেকে কিছু চিহ্ন সম্প্রসারিত করা হয়েছে ইন্দো আর্য ঋণকৃত শব্দসমূহ কে চিত্রিত করতে। এই লিপিটি কিছু সংখ্যালঘু ভাষা লিখতেও ব্যবহৃত হয় যেমন - পানীয়া, বেট্টা কুরুম্বা ও রাভুলা। ঐতিহাসিকভাবে মালয়ালম ভাষা স্বয়ং বহুবিধ লিপিতে লেখা হয়েছিল।
বৈশিষ্ট্য
প্রাথমিক অক্ষরগুলি নিম্ন-উল্লেখিত ভাবে শ্রেণীবদ্ধ করা যায়: একটি স্বাধীন স্বরবর্ণ সেই শব্দের প্রথম অক্ষর হিসাবে ব্যবহৃত হয় যেই শব্দটি একটি স্বরধ্বনি দিয়ে শুরু হয়। একটি ব্যঞ্জনবর্ণ, এমন নামকরণের সত্ত্বেও, কোনও শুদ্ধ ব্যঞ্জনধ্বনিকে বোঝায় না, পুর্বনির্ধারিত ভাবে দেখায় একটি ব্যঞ্জনধ্বনি + হ্রস্ব স্বরধ্বনি /a/ (অ)। উদাহরণস্বরূপ, ക হচ্ছে মালয়ালম বর্ণমালার প্রথম ব্যঞ্জনবর্ণ, যা দেখায় /ka/ (ক্+অ), শুধু /k/ (ক্‌) নয়। স্বরচিহ্ন হচ্ছে একটি বিশেষ চিহ্ন যা ব্যঞ্জনবর্ণের সাথে যুক্ত করা হয় এই দেখাতে যে ব্যঞ্জনধ্বনিটি /a/ ছাড়া অন্য কোনও স্বরধ্বনির সাহায্যে উচ্চারিত হচ্ছে। যদি ব্যঞ্জনবর্ণের অনুসরণকারী স্বরধ্বনিটি /a/ হয় তাহলে কোনও স্বরচিহ্নের প্রয়োজন নেই। /a/ ধ্বনিটি, যা পূর্বনির্ধারিত ভাবে একটি ব্যঞ্জনধ্বনিকে অনুসরণ করে তাকে সহজাত স্বরধ্বনি বলে। মালয়ালমে এর ধ্বনিমূলক মূল্য হচ্ছে অগোলাকৃত 'ɐ', অথবা 'ə' একটি অ্যালোফোন হিসাবে। একটি বিশুদ্ধ ব্যঞ্জনধ্বনি যা কোনও স্বরধ্বনি দ্বারা অনুসরণ করা হচ্ছে না এমন দেখাতে একটি বিশেষ বৈশিষ্টসূচক চিহ্ন বিরাম (হসন্ত চিহ্ন) ব্যবহার করা হয়। নিম্নোক্ত উদাহরণগুলি দেখায় কোথায় ব্যঞ্জনবর্ণটি বৈশিষ্টসূচক চিহ্ন ছাড়া বা নিয়ে ব্যবহৃত হচ্ছে। মালয়ালম বর্ণমালা একই মাপের অক্ষরের তৈরী, অর্থাৎ কোনও বড় হাতের-ছোট হাতের অক্ষরের বিভাজন নেই। এটি বামদিক থেকে ডানদিকে লেখা হয়, কিন্তু বেশ কয়েকটি স্বরচিহ্ন সেই অক্ষরের বামদিকে (অর্থাৎ উলটো দিকে) যুক্ত হয় যেই অক্ষরটিকে আসলে স্বরবর্ণটি দ্বারা অনুসরণ করা হচ্ছে। একটি শব্দ, കേരളം (কেরলম্‌)-এ স্বরচিহ্ন േ (ে)-কে চাক্ষুষরূপে সবচেয়ে বামদিকে দেখা যাচ্ছে, যদিও স্বরচিহ্ন 'এ' আসলে ব্যঞ্জনবর্ণ 'ক'কে অনুসরণ করছে।
ইতিহাস
মালয়ালম প্রথমে ভাট্টেলুত্তু লিপিতে লেখা হয়েছিল, যা তামিল-এর প্রাচীন লিপি। তবে আধুনিক মালয়ালম বর্ণমালার উৎস গ্রন্থ লিপি, যা আসলে সংস্কৃত লিখতে ব্যবহৃত হত। ভাট্টেলুত্তু ও গ্রন্থ, দুইটি লিপিই ব্রাহ্মি লিপি থেকে তৈরী হয়েছে, কিন্তু স্বাধীনভাবে।
ভাট্টেলুত্তু বর্ণমালা
ভাট্টেলুত্তু (মালয়ালম: വട്ടെഴുത്ത്, Vaṭṭeḻuttŭ বা ভাট্টেলুত্তু, “গোলাকার লিখন”) একটি লিপি যা তামিল-ব্রাহ্মি থেকে উদ্ভূত এবং একসময় এটি বর্তমান তামিলনাড়ু ও কেরালা র দক্ষিণ অংশে ব্যাপক ব্যবহৃত ছিল। মালয়ালম প্রথমে ভাট্টেলুত্তুতে লেখা হয়েছিল। রাজশেখর বর্মন কর্তৃক প্রেরিত ভাজ়হাপল্লি শিলালিপি হচ্ছে প্রাচীনতম উদাহরণ; আনুমানিক ৮৩০ খ্রিষ্টাব্দ থেকে। তামিল দেশে ১৫তম শতাব্দীর মধ্যে আধুনিক তামিল লিপি ভাট্টেলুত্তু লিপিকে স্থানচ্যুত করে দিয়েছিল, কিন্তু মালাবার এলাকায় ভাট্টেলুত্তুর সাধারণ ব্যবহার চলতে থাকল ১৭তম, অথবা ১৮তম শতাব্দী অবধি। এই লিপির একটি বৈকল্পিক সংস্করণ, কোলেজ়ুট্টু, ১৯তম শতাব্দী অবধি ব্যবহৃত হতে থাকল মূলত মালাবার এলাকার কোচি এলাকায়। আরেকটি বৈকল্পিক রূপ, মালয়ানমা, তিরুবনন্তপুরম-এর দক্ষিণে ব্যবহৃত হতে থাকল।
গ্রন্থ
আর্থার কোক বার্নেলের মতে, গ্রন্থ বর্ণমালার একটি ধরন, যা আসলে চোল সাম্রাজ্যে ব্যবহৃত হত, ৮ম বা ৯ম শতাব্দীর মধ্যে ভারতের দক্ষিণ-পশ্চিম উপকূলে আমদানি করা হয়েছিল, যা সময়ের সাথে সাথে পরিবর্তিত করা হয়েছিল এই বিচ্ছিন্ন জায়গায়, যেখানে পূর্ব উপকূলের সাথে যোগাযোগ অতি-সীমিত ছিল। এটি পরে টিগালারি-মালয়ালম লিপিতে উদ্ভূত হল যা ব্যবহার করা হত মালয়ালী, হাভ্যাকা ব্রাহ্মণ ও টুলু ব্রাহ্মণদের দ্বারা, কিন্তু আসলে শুধু সংস্কৃত লিখতেই এটি ব্যবহৃত হত। এই লিপি দুইটি লিপিতে বিভাজিত হয়ে গেল: টিগালারি এবং মালয়ালম। মালয়ালম লিপিকে সম্প্রসারিত ও পরিবর্তিত করা হয়েছিল স্বদেশীয় ভাষা মালয়ালম লিখতে, কিন্তু টিগালারি শুধু সংস্কৃত লেখার জন্যই ব্যবহার করা হতে থাকল। মালাবারে এই লিপিকে বলা হত 'আর্য-এলেত্তু' (ആര്യ എഴുത്ത്), অর্থাৎ আর্য লিখন (সংস্কৃত একটি ইন্দো-আর্য ভাষা কিন্তু মালয়ালম একটি দ্রাবিড় ভাষা)।
ভাট্টেলুত্তু সাধারণ ব্যবহারে ছিল, কিন্তু এটী সাহিত্যের জন্য উপযুক্ত ছিল না যেখানে প্রচুর সংস্কৃত শব্দ ছিল। তামিল-ব্রাহ্মির মত, এটিও আসলে তামিল লিখতে ব্যবহৃত হত, সুতরাং, এতে ঘোষধ্বনিযুক্ত ও উষ্ম-ব্যঞ্জনবর্ণ ছিল না যা সংস্কৃতে ব্যবহৃত হত কিন্তু তামিলে নয়। এই কারণে, ভাট্টেলেত্তু ও গ্রন্থ বর্ণমালাকে মাঝেমধ্যে মিশিয়ে দেওয়া হত, যেমন মণিপ্রভলম্‌-এ। মণিপ্রভলম্‌ সাহিত্যের সবচেয়ে পুরনো উদাহরণগুলির মধ্যে একটি হচ্ছে বৈশিকান্তন্ত্রম্‌ (വൈശികതന്ത്രം), আনুমানিক ১২তম শতকের, যেখানে মালয়ালম লিপির প্রাচীনতম ধরন ব্যবহার করা হয়েছে, যা আনুমানিকভাবে ১৩তম শতকের প্রথমার্ধে বেশ কিছুটা শৃঙ্খলাবদ্ধ হয়ে পড়েছিল।
থুঞ্চাত্থু এষুথাচান, আনুমানিক ১৭তম শতকের একজন কবি, ব্যবহার করেছিলেন আর্য-এলুত্তু তার প্রাচীন সংস্কৃত সাহিত্য-ভিত্তিক মালয়ালম কবিতার জন্য। কয়েকটি অক্ষর যেগুলি 'আর্য-এলেত্তু'তে নেই (ḷa, ḻa, ṟa) সেগুলির জন্য তিনি ভাট্টেলুত্তু ব্যবহার করলেন। তার রচনাবলীগুলি অভূতপূর্বভাবে এত বিখ্যাত হয়ে উঠতে লাগল যে লোকে তাকে মালয়ালম ভাষার জনক হিসাবে ডাকতে লাগল, যা মালয়ালম লেখার জন্য আর্য-এলেত্তু লিপির ব্যবহারেও উৎসাহ বাড়াল। যদিও, গ্রন্থতে e ও ē, এবং o ও ō-এর মধ্যে বিভাজন থাকল না, যেহেতু এটি সংস্কৃত লেখার জন্য একটি লিপি। আধুনিক মালয়ালম লিপি তৈরী করা হয়েছিল মধ্য-১৯ শতকের সময় যখন হার্মান গুন্ডার্ট নতুন স্বরচিহ্নগুলি তৈরী করেন তাদের বিভাজনের জন্য।
১৯তম শতাব্দীর মধ্যে, পুরনো লিপিগুলি যেমন কোলেজ়ুট্টু আর্য-এলেত্তু দ্বারা স্থানচ্যুত হয়ে পড়ল – যা এখন বর্তমান মালয়ালম লিপি। ইদানীং, এটি কেরালার মালয়ালী জনসংখ্যার ছাপাখানায় ব্যাপকভাবে ব্যবহৃত হচ্ছে।
লিখনবিধি সংস্কার
১৯৭১ সালে, কেরালা সরকার মালয়ালমের লিখনবিধি বদলায় শিক্ষা দফতরে একটি সরকারী নির্দেশ পাঠিয়ে। মূল উদ্দেশ্য ছিল তৎকালীন মূদ্রণ ও টাইপরাইটিং প্রযুক্তির জন্য লিপিটি সহজতর করা, প্রয়োজনীয় গ্লিফ সংখ্যা কমানোর মাধ্যমে। ১৯৬৭ সালে, সরকার একটি কমিটি গঠন করে সুরানাদ কুঞ্জান পিল্লাইকে ভারপ্রাপ্তাধীন রেখে, যিনি মালয়ালম লেক্সিকন প্রকল্পের সম্পাদক ছিলেন। এর ফলে মালয়ালম মূদ্রণের জন্য প্রয়োজনীয় গ্লিফ ১০০০ থেকে কমে প্রায় ২৫০-তে নামল। উক্ত কমিটির সুপারিশ ১৯৬৯ সালে আরেকটি কমিটি দ্বারা সংশোধিত হয়েছিল।
সুপারিশটি পরে জানুয়ারী ১৯৭১ সালে বড় সংবাদপত্রগুলিতে গৃহীত হয়েছিল। সংস্কার করা লিপিটি চালু হল ১৫ই এপ্রিল ১৯৭১-এ (কেরালার নববর্ষে), একটি সরকারী আদেশ দ্বারা যা ২৩ মার্চ ১৯৭১ সালে মুক্তি পেয়েছিল।
উ, ঊ এবং ঋ-এর জন্য অপরিবর্তিত স্বরচিহ্ন
ঐতিহ্যগত লিখনবিধিতে, প্রাথমিক শিক্ষায় ততদিন অবধি এই শেখানো হচ্ছিল যে, যে কোনও ব্যঞ্জনবর্ণ যা উ, ঊ বা ঋ স্বরচিহ্ন দ্বারা অনুসরণ করা হচ্ছে সেটি কে ব্যঞ্জনবর্ণ ও স্বরচিহ্নটির সমন্বয়ে তৈরী একটি জড়ানো অক্ষরের চিহ্ন দিয়ে দেখানো হবে। প্রত্যেকটি ব্যঞ্জনবর্ণের গ্লিফের স্বরচিহ্নটির সঙ্গে জড়িয়ে যাওয়ার নিজস্ব রূপ আছে। এই অনিয়মটি সহজ করা হয়েছিল নতুন লিপিতে। সেই কারণে, একটি স্বরবর্ণ চিহ্ন বা ব্যঞ্জনবর্ণ চিহ্নর সর্বদা একটি সংযোগ বিচ্ছিন্ন প্রতীক থাকবে যা মূল ব্যঞ্জনবর্ণের সাথে গুলিয়ে যায় না।
উদাহরণ:
রেফ-এর বদলে চিল্লু র-এর ব্যবহার
ঐতিহ্যগত লিখনবিধিতে, রেফ-কে অক্ষরটির উপর একটি বিন্দু যোগ করে দেখানো হত। তার বদলে, স্পষ্ট তুলনারহিত হওয়া চিল্লু র-এর ব্যবহার করা হবে।
চন্দ্রক্কলা-র সাথে অ-সাধারণ যুক্তবর্ণকে বিভক্ত করা
বেশির ভাগ ব্যঞ্জনবর্ণ-ব্যঞ্জনবর্ণ লিখনবিধি, মূলত কম প্রচলিতগুলি যেগুলি সংস্কৃত থেকে উদ্ভাবিত শব্দগুলি লিখতে ব্যবহৃত হত, স্পষ্ট চন্দ্রক্কলা-যুক্ত অপ্রচলিত রূপে বিভক্ত করা হল। উদাহরণস্বরূপ:
র-ফলার জন্য লিখনবিধি বিরোধী চিহ্ন
র দ্বারা অনুসরণকৃত যেকোনও ব্যঞ্জনবর্ণ অথবা ব্যঞ্জনবর্ণ লিখনবিধিকে অক্ষরটির সঙ্গে যুক্ত একটি বক্র লেজ দিয়ে দেখানো হয়। নবগঠিত লিপিতে, এই ব্যঞ্জনচিহ্নটি তল থেকে অসংযুক্ত করা হবে ও বাম-বন্ধনীর অনুরূপ চিহ্নটি যুক্তবর্ণটির বাম দিকে দেখা যাবে।
বর্তমান অবস্থা
বর্তমানে নবগঠিত লিখনবিধিটি, সাধারণভাবে পুতিয়া লিপি (মালয়ালম: പുതിയ ലിപി) বলা হয় এবং ঐতিহ্যগত বিধিটিকে পলয় লিপি (মালয়ালম: പഴയ ലിപി) বলা হয়। এখন প্রায় সব মূদ্রণ মাধ্যম পুরোটাই নবগঠিত লিপি ব্যবহার করে। রাজ্য চালিত শিক্ষাব্যবস্থা শিক্ষার্থীদেরকে সংশোধিত মালয়ালম বর্ণমালারই পরিচয় দেয় সুতরাং পাঠ্যপুস্তকও সেইভাবেই মূদ্রিত। তবে, ডিজিটাল মাধ্যমগুলি ঐতিহ্যগত ও সংশোধিত দুইটি লিখনবিধিই প্রায় সমান মাপে ব্যবহার করে যেহেতু দুইটি লিখনবিধিরই ফন্ট সমানভাবে উপলধ্ব।
মালয়ালম বর্ণমালা
কেন্দ্র|থাম্ব|476x476পিক্সেল|মালয়ালম অক্ষরগুলি।
স্বরবর্ণ ও স্বর-চিহ্ন
থাম্ব|204x204পিক্সেল|'কেরল সঙ্গীত নাটক অ্যাকাডেমি' -একটি মালয়ালম সাইনবোর্ড। শব্দটিকে লক্ষ্য করুন- অক্কাদমি-তে প্রারম্ভিক অ അ, এবং কেরল-এ স্বরচিহ্ন দীর্ঘ এ േ।
r̥, r̥̄, l̥, l̥̄ (ঋ, ৠ, ঌ, ৡ), যেগুলি সংস্কৃত শব্দ লিখতে ব্যবহৃত হত, সেগুলিকে স্বরধ্বনি হিসাবে ধরা হয়। এরা মালয়ালম ও ক্লাসিক্যাল সংস্কৃতে উচ্চারণানুযায়ী স্বরধ্বনি নয়, কিন্তু আসলে এরা ছিল (দেখুন প্রত্ন-ইন্দো-ইউরোপীয় ভাষা)। ৠ, ঌ, ৡ-এর অক্ষর ও চিহ্ন খুবই বিরল, এবং এদেরকে বর্তমান সংশোধিত লিখনবিধির অংশ হিসাবে ধরা হয় না।
স্বরধ্বনির স্থিতিকাল লক্ষ্য করা জরুরি যেহেতু এটি ব্যবহার করা যাবে কিছু শব্দকে আলাদা করতে যেগুলি নতুবা এক ধরনের হবে। উদাহরণস্বরূপ, /kalam/ (কলম্‌)-এর অর্থ "মৃন্ময় পাত্র" কিন্তু /ka:lam/ (কালম্‌)-এর অর্থ "কাল" ("সময়") অথবা "ঋতু"।
বিসর্গম্‌ বা বিসর্গ
একটি বিসর্গম্‌ (വിസർഗം, visargam), অথবা একটি বিসর্গ, /h/ (হ্‌) ব্যঞ্জনধ্বনিটিকে একটি স্বরধ্বনির পরে দেখায়, এবং ḥ (হ্‌) রোমানিকরণ করা হয়। অনুস্বারের মত, এটিও একটি বিশেষ চিহ্ন, এবং কখনও একটি সহজাত স্বরধ্বনি বা অন্য স্বরধ্বনি দ্বারা অনুসরণকৃত হবে না। কেন্দ্র|থাম্ব|800x800পিক্সেল|ക (ক)-ব্যঞ্জনবর্ণের সাথে সংযুক্তরূপে মালয়ালম স্বরচিহ্নগুলি।
মূল ব্যঞ্জনবর্ণ
নিম্নোক্ত তালিকাগুলি দেখায় মালয়ালম বর্ণমালার মূল ব্যঞ্জনবর্ণগুলি, আইএসও ১৫৯১৯-এ তাদের রোমানিকরণ, আ-ধ্ব-ব-তে প্রতিলিপি, এবং ইউনিকোডে 'অক্ষরের নাম'। কেরালা সরকার কমিটি (২০০১)-এর রিপোর্টে ব্যবহৃত নামগুলি ছোট হাতের বাঁকা অক্ষরগুলি দিয়ে দেখানো হয়েছে যখন সেগুলি ইউনিকোড নামগুলি থেকে ভিন্ন। এই বৈকল্পিক নামগুলি মালয়ালী জনসংখ্যার ঐতিহ্যগত রোমানিকরণের উপরে ভিত্তি করে। উদাহরণস্বরূপ, "Thiruvananthapuram" (তিরুবনন্তপুরম্‌)-এর tha আইএসও tha (থ)-ও নয়, ইউনিকোড 'tha' (থ)-ও নয়, এখানে tha বোঝায় ത (ত)। ISCII - "ইস্‌কি" অর্থাৎ "তথ্য বিনিময়ের জন্য ভারতীয় লিপি সংহিতা" (IS 13194:1991) অক্ষরের নামগুলি লঘুবন্ধনীর মধ্যে দেখানো হয়েছে যখন সেগুলি উল্লেখিতের চেয়ে আলাদা। /ʈ, ɖ, ɳ/ (ট, ড, ণ) ব্যঞ্জনধ্বনিগুলি মূর্ধন্য। মালয়ালমে, এরা উচ্চারিত হয় জিভের ডগার নিচের দিকটি কঠিন তালুতে ঠেকিয়ে।
চিল্লু
আরও দেখুন: ↓ ইউনিকোডে চিল্লু
একটি চিল্লু, বা চিল্লক্ষরম্‌ (ചില്ലക്ഷരം), একটি বিশেষ ব্যঞ্জনবর্ণ যা একটি শুদ্ধ ব্যঞ্জনধ্বনি-কে স্বাধীনভাবে দেখায়, হসন্ত-এর সাহায্য ছাড়াই। একটি সাধারণ ব্যঞ্জনবর্ণ দিয়ে দেখানো একটি ব্যঞ্জনধ্বনির উলটো, এই ব্যঞ্জনবর্ণটি কখনও কোনও সহজাত স্বরধ্বনি দ্বারা অনুসরণকৃত হয় না। অনুস্বার ও বিসর্গ এই শর্ত অবলম্বন করে কিন্তু অন্তর্গত করা হয় না। ইস্‌কি (ISCII) ও ইউনিকোড ৫.০ চিল্লু কে ভিত ব্যঞ্জনবর্ণটির বৈকল্পিক গ্লিফ মানে। ইউনিকোড ৫.১ এবং পরবর্তী সংস্করণগুলিতে, যদিও, চিল্লু বর্ণগুলিকে স্বাধীন বর্ণ ধরা হয়, মৌলিকভাবে কোড করা।
জ্ঞাত চিল্লু বর্ণের সংখ্যা অন্তত ছয়। চিল্লু-ক্‌ বিরল। বাকি পাঁচটি বেশ প্রচলিত।
হসন্ত হিসাবে
চন্দ্রক্কলা ് (ചന്ദ്രക്കല) একটি বৈশিষ্টসূচক চিহ্ন যা একটিব্যঞ্জনবর্ণের সাথে যুক্ত করা হয় এই দেখাতে যে ব্যঞ্জনধ্বনিটি কোনও সহজাত স্বরধ্বনি বা অন্য কোনও স্বরধ্বনি দ্বারা অনুসরণকৃত হচ্ছে না (উদাহরণস্বরূপ, ക ক → ക് ক্‌)। এই ধরনের বৈশিষ্টসূচক চিহ্ন ভারতীয় লিপিগুলিতে সাধারণ, সাধারণত সংস্কৃতে বলা হয় বিরাম, হিন্দিতে বলা হয় হলন্ত্‌, বা বাংলায় বলা হয় হসন্ত।
অর্ধ-উ
একটি শব্দের শেষে, একই চিহ্নটি কখনও একটি অতিহ্রস্ব স্বরধ্বনি বোঝায়, যা অর্ধ-উ নামে, অথবা সংভ্রুতোকারম্‌ (സംവൃതോകാരം) নামে, অথবা কুট্টিয়াল উকরম্‌ (കുറ്റിയൽ ഉകരം) নামে পরিচিত। এর সঠিক উচ্চারণটি কথার উপর নির্ভর করে বদলায়, কিন্তু এটি প্রায় [ə] বা [ɨ], এবং এর রোমানিকরণ হবে ŭ (উদাহরণস্বরূপ, ന na বা ন → ന് nŭ বা নু)। বৈকল্পিকভাবে, একটি স্বরচিহ্ন উ ঢোকানো হয়, যেমন, നു് (= ന +  ു +  ്)। একজন লেখকের মতে, এই বৈকল্পিক রূপটিই ঐতিহাসিকভাবে অধিক সঠিক, যদিও স্বরচিহ্ন উ ছাড়া এই সহজকৃত ধরনটিই বর্তমানে সাধারণ রূপ। এর অর্থাৎ এই একই বানান ന് ন্‌ ও নু দুইটিই দেখাতে পারে প্রসঙ্গের উপর নির্ভর করে। সাধারণত, একটি শব্দের শেষে এটি নু, এবং অন্যথা এটি ন্‌ ; നു് সর্বদা নু বোঝায়।
ব্যঞ্জন-বন্ধনী
অন্যান্য ব্রাহ্মী লিপি র মতই, মালয়ালম লিপিতে একটি 'বিরাম' অর্থাৎ হসন্ত ব্যবহার করা হয় ব্যঞ্জনবর্ণটি থেকে সহজাত স্বরধ্বনি অপসারণ করে—অথবা "নিহত" করে—ব্যঞ্জনধ্বনিটিকে স্বরধ্বনি-বিহীন করতে, তাই একে বলা হয় "মৃত" ব্যঞ্জনবর্ণ। উদাহরণস্বরূপ, যদি এই ন্‌ ന്‌ -টি আবার কোনও অক্ষর দ্বারা অনুসরণকৃত হয়, উদাহরণস্বরূপ, ম മ, তাহলে উত্তরটি এরকম দেখতে হতে পারে: ന്‌മ, যা দেখায় ন + হসন্ত + ম। এই ক্ষেত্রে, দুইটি উপাদান ন্‌ ന്‌ ও ম മ সাধারণভাবে এক-এক করে, পাশাপাশি বসানো হয়েছে। বৈকল্পিকভাবে, ন্ম-কে বন্ধনী-যুক্ত ന്മ হিসাবেও লেখা যায়।
সাধারণত, যখন একটি মৃত ব্যঞ্জনবর্ণ ব্য১ এবং আরেকটি ব্যঞ্জনবর্ণ ব্য২ সংযুক্ত করা হয়, তখন উত্তর হতে পারে: যদি উত্তরটি সম্পূর্ণ বা অর্ধ-সংযুক্ত হয়, হসন্ত (ধারণামূলক)-টি যা ব্য১ -কে একটি মৃত ব্যঞ্জনবর্ণ বানায় তা অদৃশ্য হয়ে যায়, যা শধুমাত্র যুক্তিগতভাবে ইউনিকোডের মত ক্যারেক্টার এনকোডিং পরিকল্পনায় উপস্থিত। যদি উত্তরটি অ-বন্ধনাবদ্ধ হয়, হসন্তটি দৃশ্যমান হয়, ব্য১ -এর সঙ্গে সংযুক্ত। ন্ম-এর জন্য গ্লিফগুলিতে একটিদৃশ্যমান হসন্ত থাকে যদি সেটি অবন্ধনাবদ্ধ (ന്‌മ) হয়, কিন্তু যদি বন্ধনী-যুক্ত হয়, হসন্তটি অদৃশ্য হয়ে যায় (ന്മ)। সাধারণত এই দুইটি ধরনের পার্থক্য শুধু পৃষ্ঠস্থ ও শব্দার্থগতভাবে একসমান, যেমন ইংরেজি শব্দ palaeography-র মানে বদলায় বন্ধনী æ ব্যবহার করে palæography বানান লিখলেও চলে, এবং বাংলায় অহংকারের বদলে অহঙ্কার লিখলেও চলে।
সাধারণ ব্যঞ্জন-বন্ধনী
প্রচুর ব্যঞ্জনবর্ণ-ব্যঞ্জনবর্ণ বন্ধনী সাধারণভাবে ব্যবহৃত হয়, এমনকী সংশোধিত লিখনবিধিতেও।
ম্প മ്പ বন্ধনীটি ঐতিহাসিকভাবে এর থেকে উদ্ভূত: ন্প ന്‌പ। বন্ধনী চ্চ, স্বর ব্ব, য্য, এবং ভ্ভ বিশেষ যেহেতু দ্বিত্ব ব্যঞ্জনবর্ণটিকে একটি ব্যঞ্জনবর্ণের নিচে ত্রিকোণ চিহ্ন দিয়ে বোঝানো হয়।
ব্যঞ্জনধ্বনি + য, স্বর ব, ল, র
(১) ব্যঞ্জনবর্ণ য-টি সাধারণত ব্য২ যা ব্যঞ্জনবর্ণের পরে যুক্ত, দুইটি লিখনবিধিতেই। উদাহরণস্বরূপ, ক্য ക്യ-তে, য -এর বৈকল্পিক রূপ (Mal c2 ya.png) ক -এর সম্পূর্ণ ধরনের পাশে বসানো হয়েছে, ঠিক যেমন কি കി-কে লেখা হয় ক ക -এর পাশে অনুসরণকারী স্বরচিহ্ন ই ി বসিয়ে। সহজ কথায়, য -এর বৈকল্পিক রূপ (Mal c2 ya.png) যা ব্যঞ্জনবর্ণের পরে ব্যবহার করা হয় তাকে বৈশিষ্টসূচক চিহ্ন বলে মানা যাবে। যেহেতু এটি বেস বর্ণটির পাশে বসে, তাই একে কখও পোস্ট-বেস ধরন বলা হয়। একটি ব্যতিক্রম হচ্ছে য্য യ്യ (উপরে দেখুন)।
(২) একইভাবে, একটি ব্যঞ্জনধ্বনির পরে ভ বসলে পোস্ট-বেস ধরন গ্রহণ করে: একটি ব্যতিক্রম হচ্ছে স্বর ব্ব വ്വ (উপরে দেখুন)।
(৩) একটি স্বরধ্বনির পরে স্বরবর্ণ ল বসলে ঐতিহ্যগতভাবে তা একটি নীচ-কাঠামো ধরনের রূপ নেয়। এই ধরনগুলি নতুন লিখনবিধিতেও ব্যবহৃত হয়, যদিও কিছু ফন্ট এদের সমর্থন করে না। (৪) একটি স্বরধ্বনির পরে স্বরবর্ণ র বসলে সেটি প্রাক্‌-বেস রূপ নেয় নতুন লিখনবিধিতে, তবে এই যুক্তবর্ণটি ঐতিহ্যগত লিখনবিধিতে একটি সম্পূর্ণ সংযুক্ত বন্ধনী তৈরী করে।
ন্ট ও ট্ট
লিখনবিধি ন্ট টি লেখা হয় ন্‌ ന്‌ + ড় റ এবং উচ্চারণ হয় /nda/। লিখনবিধি ট্ট লেখা হয় ড়্‌ റ് + ড় റ। এই দুইটি লিখনবিধিতে, একটি ছোট ড় റ প্রথম অক্ষরের নিচে লেখা হয় (চিল্লু-ন্‌ যদি এটি একটি মৃত ন্‌ হয়)। বৈকল্পিকভাবে, ড় অক্ষরটি মাঝেমধ্যে প্রথম অক্ষরটির পাশে বসে, যা একটি সংযুক্তাক্ষর তৈরী করে (ঠিক গ্রীক ভাষায় ῳ-এর বদলে ωι-এর ব্যবহারের মত)। ൻറ বানানটি সুতরাং হয় পড়া পড়া হতে পারে হয় ন্ড় (দুইটি অসংযুক্ত অক্ষর) নয় ন্ট (সংযুক্তাক্ষর) শব্দের উপর নির্ভর করে। একইভাবে, റ‌റ-এর উচ্চারণ ড়ড় নয়তো ট্ট হতে পারে।
অন্যান্য চিহ্ন
নিচে মালয়ালম সংখ্যা ও ভগ্নাংশগুলি লেখা হয়েছে। এগুলি ঐতিহাসিক ও বর্তমানে সাধারণ ব্যবহারে নেই।
ব্লক
মালয়ালম লিপির জন্য ইউনিকোড ব্লক হচ্ছে U+0D00–U+0D7F:
ইউনিকোডে চিল্লু
উদাহরণস্বরূপ, অবন അവൻ ("সে") লেখা হয় অ അ + ব വ + চিল্লু-ন্‌ ൻ, যেখানে চিল্লু-ন্‌ দেখায় স্বরধ্বনি ছাড়া ন্‌ ধ্বনি। অন্যান্য ভারতীয় লিপিতে এই একই শব্দ হয়তো লেখা হবে অ + ব + ন + হসন্ত। তবে, মালয়ালম লিপিতে, এই ক্রমটি একটি ভিন্ন অর্থের শব্দ দেখায়, অবনু അവന്‌ (“তাকে”), এবং অবন্‌-এর বিকল্প নয়। এটির কারণ এই যে আধুনিক মালয়ালম লিপিতে, হসন্ত চিহ্নটি স্বর উ -এর কাজ করে একটি শব্দের শেষে, এবং এই ক্ষেত্রে সহজাত স্বরধ্বনিটিকে পুরোপুরি "নিহত" করতে সক্ষম নয়।
একটি শুদ্ধ ব্যঞ্জনধ্বনি (চিল্লু) ও উ -যুক্ত ব্যঞ্জনবর্ণকে বিভাজিত করতে, শূন্য-প্রস্থ সংযোগকারী (ZWJ - Zero-Width Joiner) এবং শূন্য-প্রস্থ অসংযোগকারী (ZWNJ - Zero-Width Nono-Joiner) ব্যবহার করা হত ইউনিকোড ৫.১ -এর আগে অবধি। যদিও, এই ব্যবস্থাটি ত্রুটিপূর্ণ ছিল। অন্যান্য জিনিসের মধ্যে, ZWJ বা ZWNJ দিয়ে দেখানো গ্লিফ বিকল্পগুলি অ-শব্দার্থিক হওয়া উচিত, যেখানে একটি চিল্লু (দেখানো হত অক্ষর + হসন্ত + ZWJ) এবং সেই একই ব্যঞ্জনবর্ণ যা উ দ্বারা অনুসরণকৃত (দেখানো হত অক্ষর + হসন্ত + ZWNJ) মাঝেমধ্যেই শব্দার্থগত ভাবে আলাদা। একটি লম্বা বিতর্কের পরে, ছয়টি চিল্লু-র এখন নিজস্ব কোড পয়েন্ট আছে যা ইউনিকোড ৫.১ থেকে শুরু হয়, যদিও অ্যাপ্লিকেশানগুলিকে ইউনিকোড ৫.০ -এ নির্ধারিত করা অক্ষরেও তথ্য পরিচালনা করতে সক্ষম হওয়া উচিত। এর অর্থাৎ, ফন্টগুলির দুইটি ক্রমেই চিল্লু দেখানো উচিত; যেখানে একটি ইনপুট পদ্ধতির স্ট্যান্ডার্ড চিল্লু দেখানো উচিত।
লিখনবিধি ন্ট -টি খুবই স্বাভাবিক এবং এবং সিংহভাগ মালয়ালম ফন্ট দ্বারা সমর্থিত এক বা অন্য দিক দিয়ে, কিন্তু ঠিক কী ভাবে একে এনকোড করা হবে তা ইউনিকোড ৫.০ ও পূর্ববর্তী সংস্করণগুলিতে পরিষ্কার ছিল না, এবং দুইটি পরস্পর-বিরুদ্ধ রূপায়ণই বর্তমানে ব্যবহৃত। ইউনিকোড ৫.১ (২০০৮) -এ, এটি দেখাতে ক্রমটি স্পষ্টভাবে পুনঃনির্ধারিত করা হয়েছিল চিল্লু-ন্‌ + হসন্ত + ড় (ൻ്റ)।
পাকিস্তানে ধর্মনিরপেক্ষতা
পাকিস্তান রাষ্ট্রটির জন্ম হয়েছিলো দ্বিজাতি তত্ত্বের ভিত্তিতে, এই দ্বিজাতি তত্ত্ব অনুযায়ী পাকিস্তানকে একটি মুসলিম প্রধান দেশ হিসেবে পরিকল্পনা করা হয় একেবারে শুরু থেকেই। পাকিস্তান আন্দোলন অনুযায়ী ভারতের মুসলিমদের জন্য একটা আলাদা রাষ্ট্র গঠনের উদ্দেশ্য নিয়েই পাকিস্তান রাষ্ট্রটির জন্ম হয়, পাকিস্তান রাষ্ট্রটির জন্মের প্রক্রিয়ায় ইসলামী কট্টরতার কোনো স্থান ছিলো না; পাকিস্তান রাষ্ট্রটি তার জন্মের সময় ধর্মনিরপেক্ষ হবে বলে বলেছিলেন মুহাম্মদ আলী জিন্নাহ; রাষ্ট্রটি সত্তরের দশক পর্যন্ত জিন্নাহের করে যাওয়া ধর্মনিরপেক্ষ নীতিতেই চলতো কিন্তু ১৯৭৭ সালে পাকিস্তান সেনাবাহিনীর প্রধান জেনারেল জিয়াউল হক পাকিস্তান শাসনভার নিজের হাতে তুলে নিয়ে রাষ্ট্রটিকে ইসলামপন্থী বানানোর ঘোষণা দেন। জেনারেল জিয়ার সমর্থকেরা দ্বি-জাতি তত্ত্বের একটা নতুন ব্যাখ্যা দাড় করিয়ে দেন যে এই তত্ত্ব প্রতিবেশী হিন্দু সংখ্যাগরিষ্ঠ দেশ ভারত থেকে পাকিস্তানকে পৃথক করতে গেলে পাকিস্তানে ধর্মনিরপেক্ষতা বাদ দিয়ে পাকিস্তানকে একটি শরীয়া আইনবাদী রাষ্ট্রে রূপান্তরিত করা জরুরী। মূলত তখন থেকেই পাকিস্তানে জিন্নাহর স্বপ্নের পাকিস্তান রাষ্ট্র একভাবে ভেঙে যায় কারণ জিন্নাহ কট্টর মুসলিম ছিলেননা এবং তিনি পাকিস্তানে তার নিজস্ব নীতিতে বানানো একটি ধর্মনিরপেক্ষতা দেখতে চেয়েছিলেন যেখানে সকল ধর্মের মানুষের সমান অধিকার থাকবে।
পাকিস্তান রাষ্ট্রটির জন্মের সময়ে ডন নামের একটি ধর্মনিরপেক্ষ পত্রিকা জিন্নাহর পৃষ্ঠপোষকতাতেই বের হয়েছিলো, যেখানে পাকিস্তানি প্রগতিবাদী মূল্যবোধ এখনো প্রতিফলিত হয়ে থাকে।   পাকিস্তানি মুসলিমরা উগ্র ধর্মান্ধ হোক - এমনটা পাকিস্তান রাষ্ট্রের জনক জিন্নাহ্ কখনোই চাননি।
ইতিহাস
জিন্নাহ রাজনীতির ভেতরে ধর্মকে না ব্যবহারের উপরে জোর দিয়েছিলেন, তিনি বলেছিলে যে, "ধর্ম এবং মানুষ এবং রাষ্ট্র এবং সংবিধান আমরা এগুলোকে মেলাতে পারিনা, ধর্ম থাকবে ঈশ্বর এবং মানুষের মধ্যে আর রাষ্ট্র আর সংবিধান থাকবে এগুলো থেকে দূরে এবং নিরপেক্ষ।"
বর্তমান পাকিস্তান
পাকিস্তানে বর্তমানে মুসলিমদের পাশাপাশি হিন্দু, শিখ এবং খ্রিস্টান রয়েছে, এছাড়াও রয়েছে স্বল্পসংখ্যক বৌদ্ধ মানুষ, যদিও পাকিস্তানের রাষ্ট্রধর্ম ইসলাম। মুসলিম মানুষেরাই কেবলমাত্র সব ধরনের চাকরি এবং সব ধরনের নাগরিক সুবিধা পেয়ে থাকেন, যদিও কোনো কোনো ক্ষেত্রে ব্যতিক্রমও দেখতে পাওয়া যায় যে অন্য ধর্মের মানুষগুলোও মুসলিমদের মত সুযোগ-সুবিধা পাচ্ছেন। তবে জোরপূর্বক ইসলাম ধর্মে দীক্ষিত করার ঘটনা পাকিস্তানে প্রায়ঃশই দেখতে পাওয়া যায়। পাকিস্তানে সরকারী সাপ্তাহিক ছুটির দিন রবিবার এবং দেশটিতে শুক্রবারে কিংবা অন্য কোনো দিন নামাজ পড়ার কোনো সরকারী বাধ্যবাধকতা নেই।
যারা ধর্মে অবিশ্বাসী বা নাস্তিক তাদেরকে পাকিস্তানের সমাজে খুব হেয় করা হয় এবং পাকিস্তান সরকারও তাদের প্রতি সহানুভূতি দেখায়না, মৌলবাদী মুসলিম সংগঠনগুলো সরকারকে সবসময়ই ধর্মঅবমাননা বিরোধী আইন বানাতে বলে আসছিলো এবং ইমরান খান সরকার এই ব্যাপারে মৌলবাদীদের কথা রেখে তার দেশের আইনে নাস্তিকদের/ইসলাম অবমাননাকারীদের শাস্তির ব্যবস্থা করেন। পাকিস্তানের সমাজে নারীদের সঙ্গে পুরুষ লিঙ্গের বন্ধুত্ব খুব কড়াকড়িভাবে নিষিদ্ধ করে রাখা হয়েছে এবং যদিও এর পক্ষে কোনো রাষ্ট্রীয় আইন নেই কিন্তু তাও রাষ্ট্র আন্তঃলিঙ্গ বন্ধুত্ব খুবই নিরুৎসাহিত করে, এটা মূলত জেনারেল জিয়ার আমলে চালু করা একটা আইন এবং ব্যবস্থা যে নারী এবং পুরুষ একসঙ্গে দেখলেই সরকার তার পুলিশ বাহিনী পাঠাতো যে ঐ নারীপুরুষ বিবাহিত কিনা বা নারীটির সঙ্গে পুরুষটির কি সম্পর্ক, বাবার সঙ্গে মেয়ে, ভাইয়ের সঙ্গে মেয়ে - এগুলো বাদে পাকিস্তানের সমাজে অন্য কোনো বন্ধুত্ব/প্রেমের কোনো বৈধতা নেই এবং এ-জন্য পাকিস্তানে ধর্মের অজুহাত দেখানো হয়। পাকিস্তানের সমাজে 'জনতা সহিংসতা' দেখা যায় যদি সমাজে নাস্তিকতা/মেয়েদের স্বাধীনতা বিষয়ক কোনো কিছু চোখে পড়ে এবং পুলিশ এক্ষেত্রে জনগণকে সাহায্য করে।
জম্মু ও কাশ্মীর
জম্মু ও কাশ্মীর বলতে বুঝাতে পারে:
ওয়াফরা
ওয়াফরা (الوفرة) হলো কুয়েতের সবচেয়ে দক্ষিণের এলাকা। এটি প্রাক্তন সৌদি-কুয়েতি নিরপেক্ষ অঞ্চলের সীমানার মধ্যে অবস্থিত। এটি আহমাদি গভর্নরেটের অংশ, এবং এর উর্বর মাটি এবং খামারের জন্য সুপরিচিত। এটি কুয়েত-সৌদি আরব সীমান্তের সাথে সমান্তরাল। উত্তরে ওয়াফরা এবং আবদালি হল কুয়েতের একমাত্র দুটি শহর যা কৃষিকাজ এবং পশুপালনের জন্য পরিচিত। ওয়াফ্রার খামারগুলিতে সাধারণত ভূগর্ভস্থ পানি ব্যবহার করা হয়। খামারগুলিতে শঙ্কু-আকৃতির কাদা ডোভকোট রয়েছে যেখানে শত শত পাখি বাস করে। স্থানীয় মানুষ টাটকা সবজি কিনতে ওয়াফরা মার্কেটে যায়।
মিট্টি
মিট্টি ২০০১ সালের হিন্দি অপরাধ-রোমাঞ্চকর চলচ্চিত্র যেটির পরিচালক ইকবাল দুররানি ও প্রযোজক সালিম আহমেদ। চলচ্চিত্রটিতে অভিনয় করেছেন ফেরদৌস আহমেদ, শ্রাবণী মুখার্জি, কূলভূষণ খারবান্দ, আরিফ জাকারিয়া ও বিশাল। বিশ্বব্যাপী ২৬ অক্টোবর মিট্টি মুক্তি পেয়েছিল। চলচ্চিত্রটি বক্স অফিসে ভাল না করলেও দর্শকেরা চলচ্চিত্রটি ভালভাবে গ্রহণ করেছিল।
হাচিকো
জীবনী
১৯২৪ সালে টোকিও বিশ্ববিদ্যালয়ের কৃষিবিভাগের অধ্যাপক হিদেসাবুরে উয়েনো, সোনালী বাদামি  আকিতা কুকুর পোষ্য প্রাণী হিসেবে গ্রহণ করেন।  মালিক জীবদ্দশায় হাচিকো প্রতিদিন শেষ সময়ে শিবুয়া স্টেশনে  তাকে অভ্যর্থনা জানাতেন। ১৯২৫ সালের মে পর্যন্ত  তাদের মধ্যে এ নিত্যনৈমিত্তিক ভাবে চলতে থাকে। অধ্যাপক  মস্তিষ্ক রক্তক্ষরণ রোগে আক্রান্ত  হন এবং মারা গেলে আর স্টেশনে ফিরেন না যেখানে হাচিকো তার ফেরার অপেক্ষায় থাকতো। হাচিকো তার মালিকের অপেক্ষায় ছিল তার মালিকের মৃত্যুর পরবর্তী  সময়ে।পরবর্তী ৯ বছর,৯ মাস,পনের দিনের প্রত্যেকটি দিন হাচিকো তার মালিক উয়েনোর ফিরার অপেক্ষা করেছে। স্টেশনে যে সময়ে ট্রেন উপস্থিত হত সেই সময়েই হাচিকোকে দেখা যেত ঠিক একই জায়গায়, যেখানে সে তার মালিকের জন্য অপেক্ষা  করত।
উয়েনোর সাথে অন্য যে সকল ট্রেন যাত্রীরা প্রতি দিন তাদের নিজ নিজ কর্মস্থলে যেত তাদের অনেকেরই দৃষ্টি আকর্ষণ করেছিলো হাচিকো।উয়েনোদের সাথে যাদের প্রতিদিন দেখা হত, এমনকি যারা ট্রেন স্টেশনে কর্মরত ছিলেন কিন্তু বন্ধুসুলভ ছিলনা একসময় তাদেরও মনোভাব বদলে যায়।  যাই হোক ৪ অক্টোবর ১৯৩২ সালে হাচিকোর একটি প্রতিবেদন প্রকাশ পাই আসাহি শিম্বুন পত্রিকাতে। পত্রিকাতে বিষয়টি প্রকাশ পাওয়ার পর মানুষেরা হাচিকোর জন্য খাবার নিয়ে আসা শুরু করে।
প্রকাশনী
১৯৩২ সালে উয়েনোর শিক্ষার্থী হিরোকিচি সাইতো (তিনি আকিতা প্রজাতি কুকুর বিশেষজ্ঞ ছিলেন)  শিব্যুয়া ট্রেন স্টেশনের নিকট হাচিকোকে দেখতে পান। হাচিকোকে  অনুসরন করে তিনি পৌঁছ যান কোবায়াশি হোমে (তিনি অধ্যাপক   উয়েনই কিকুজাবোরোর কোবায়াশির বাসার পূর্ব মালি ছিলেন) ) সেখান থেকে সাইতো হাচিকোর জীবন সম্পর্কে জানতে পারেন। সংক্ষিপ্ত  আলাপের পর এই শিক্ষার্থী হাচিকোর জীবন নিয়ে একটি  তথ্য প্রকাশ কররেন। তার গবেষণাতে প্রকাশ পায় শুদ্ধ আকিতা প্রজাতির কুকুর মাত্র ৩০ টি বেঁচে আছে শিব্যুয়া স্টেশনের হাচিকো সহ।
তিনি প্রায়ই হাচিকোকে দেখতে আসতেন ¨­ এবং এক বছরের মাঝে সে কিছু পত্রিকাতে হাচিকোর মালিকের প্রতি অনুগত্যর বিষয় নিয়ে প্রকাশনা চালান। ১৯৩২ সালে টোকিওতে আশাহি শিম্বুন মাসিকি পত্রিকা প্রকাশ পায় যেখানে হাচিকোকে জাতীয় চেতনার প্রতীক হিসেবে প্রকাশ করা হয়়। মালিকের স্মৃতির প্রতি তার যে বিশ্বস্ততা তা জাপানের মানুষদের সচেতন করে তুলে এবং পারিবারিক আনুগত্যের একটি শক্তি অর্জন করতে সাহায্য করে। এমনকি শিক্ষক ও  পিতা মাতারা আনুগত্যর উদাহরণ  হিসেবে বাচ্চাদের  হাচিকোর মত আদর্শবান হতে বলতেন। জাপানের একজন ভালো পরিচিত  চারুকলা শিল্পী কুকুরে একটি ভাস্কর্য তৈরি করেন এবং সারা শহরের মাঝে একটা চেতনা ছড়িয়ে পরে আকিতা প্রজাতির কুকুর বংশ বৃদ্ধি প্রকল্পে।
এমনকি হাচিকো সারা জাতি এবং প্রতিষ্ঠানের কর্মচারীদের কাছে জাতীয় প্রতীক ও কিংবদন্তি হয়ে উঠলো।.
ব্রোঞ্জ মূর্তি
১৯৩৪ সালে শিব্যুয়া স্টেশন এ হাচিকো সাদৃশ মূর্তি স্থাপন করা হয়, যা হাচিকোর জীবনকে সবার সামনে তুলে ধরে। দ্বিতীয় বিশ্বযুদ্ধের সময় হাচিকোর মূর্তিটি   পূনরায় নির্মানের চেষ্টা করা হয়। ১৯৪৮  সালে তাকেসি আন্ডোর (যে ছিলেন হাচিকোর প্রথম মূর্তির কারুকারির ছেলে) নেতৃত্বে  হাচিকোর মূর্তিটি পুনরায় নির্মানের জন্য একটি দল গঠন করা হয়   এবং সে দ্বিত্বীয় মূর্তি নির্মাণ করেন। নতুন মূর্তিটি উৎসব পালনের মাধ্যমে স্থাপন করা হয় ১৯৪৮ সালে হাচিকোর মূর্তি স্থাপন করা হয়েছিল, এবং জনপ্রিয় দর্শনীয় স্থানে পরিণত হয়। স্টেশনের প্রবেশদ্বারককে "হাচিকো গুচ্ছি" বলা হয়, যার অর্থ   "হাচিকো প্রবেশদ্বার " এবং এটি শিব্যুয়া স্টেশনের  পঁাচটি প্রবেশদ্বারের মধ্যে একটি।
জাপান সাময়কি পত্রিকাতে একটি কৌতুক প্রকাশ পায় যা সবাইকে এপ্রিলফুল বানায়। কৌতুকে বলা হয়  ১ এএপ্রিল ২০০৭ এর মধ্য রাত ২ টার দিকে ব্রোঞ্জ মূর্তিটি চুরি হয়েছে। সসন্দেহে রয়েছে ধাতব চোর।এই মিথ্যা ঘটনা খুব বিস্তারিত বলা হয়।
হাচিকোর আরেকটি সাদৃশ মূর্তি হাচিকোর গ্রামের বাড়ি, অদাত্যে স্টেশনএর সামনে অবস্থিত। ২০০৪ সালে  আকিতা কুকুর যাদুঘরে সামনে আসল পাথরের তৈরি নতুন  একটি হাচিকোর মূর্তি স্থাপন করা হয়।
স্টেশনের ঠিক যেখানে হাচিকো তার মালিকের জন্য অপেক্ষা করতো সেখানে ব্রোঞ্জ  দ্বারা তার পায়ের পদ চিহ্ন চিহ্নিত করা হহয়। যা তার মালিকের প্রতি আনুগত্যের বিষয় ফুটিয়ে তুলে।
চলচ্চিত্র এবং বই
১৯৮৭ সালে Hachi-kō (হাচিকো মোনোগাতারী ) ハチ公物語 চলচ্চিত্রের মূল বিষয় ছিল হাচিকো(সাহিত্যের ভাষায় "হাচিকোর গল্প "), চলচ্চিত্রটি পরিচালনা করেছে  সেইজিরো কোয়ামা,যা তার কথিত জিবনের ভিত্তিতে নির্মিত, এই চলচ্চিত্রের শেষাংসে হাচিকো ও তার মালিকের পূর্ণমিলনি ঘটে হাচিকোর মৃত্যুর সময় যা কল্পিত ভাবে নির্মিত  যা হাচিকোর আনুগত্যের বিষয়টি প্রকাশ পায়।এই চলচ্চিত্রটির সাফল্য কে ব্লকবাস্টার  হিসেবে গৃহীত হয়। এই চলচ্চিত্রটি জাপানের  সচিকো কিনেমা কেঙ্কি যো সিনেমা হলে শেষ বড় ধরনের আয় এনে দেয়।
হাচি: এক কুকুরের গল্প , ২০০৯ সালের আগস্ট মাসে চলচ্চিত্রটি প্রকাশ করা হয়, চলচ্চিত্রটি আমেরিকান অভিনেতা রিচার্ড গেরে হাচিকোর মালিকের রোল পালন করেন, পরিচালনা করেছেন  লাসসে হলস্ট্রোম, আমেরিকান অধ্যাপক এবং তার পরিবার হাচিকো এবং তার মালিকের মধ্যে যে সম্পর্ক তার মূল ঘটনা অনুসরণ করেন।
২০০৪ সালেও হাচিকো বাচ্চাদের বই এর বিষয় ছিল। বিষয়টির নাম ছিলো হাচিকো: দি ট্রু স্টরি অফ লয়াল ডগ, রচনা করেছেন পামেলা এস টারনার এবং মুদ্রিত করেছেন  ইয়ান নাস্কিমবেন. অন্য শিশু উপন্যাস যা সকল বয়সী পাঠকের জন্য লিখিত,বইটি হাচিকো ওয়েটস নামে পরিচিত, রচনা করেছেন লেসলেয়া নিউম্যান মুদ্রিত করেছেন মাচিয়ো কোদাইরা, প্রকাশ করেছেন হেনরি হল্ট এন্ড কো ।
সংস্কৃতিতে জনপ্রিয়তা
"জুরাসিক বার্ক ",নামক এনিমেটেড টেলিভিশন সিরিজেরন ৪র্থ সিরিজের ৭তম পর্বের ফুতুরামা যাতে  দেখানো হয় হোমেজ কে হাচিকোর চরিত্রের পরিবর্তে।,
সাদৃশ ঘটনা
হাচিকো সে সক্ল কুকুরদের মধ্যে অন্যতঅম যারা তাদের তাদের মালিকের প্রতি আনুগত্যের জন্য বিখ্যাত।একই ঘটনা পাওয়া যায় পুরতন গ্রীক হোমার এর গল্প আরগোস। অন্য আরো কিছু গল্প পাওয়া যায় যা হাচিকোর সাদৃশ যেমন  ইতালীয় ডগ ফিদো, স্কোটিস কুকুর  গ্রেফ্রিয়াস বব্বি ,এবং এরকম অসখ্য কুকুর আছে জারা তার মালিকের প্রতি বিশ্বস্ততার জন্য বিখ্যাত।
সারাহ ভিঞ্চি
ব্যক্তিগত জীবন
সারাহ ভিঞ্চি ১৯৯১ সালের ৪ঠা ডিসেম্বর পশ্চিম অস্ট্রেলিয়ার রাজধানী পার্থে জন্মগ্রহণ করেন। তিনি স্পাইনা বাইফিডায় আক্রান্ত ছিলেন।  ২০১৩ সাল থেকে তিনি পশ্চিম অস্ট্রেলিয়ার স্পিয়ারুটে বসবাস করছেন  এবং তিনি একজন ছাত্রী। তিনি ইতোমধ্যেই কারিগরি ও উচ্চ শিক্ষা ইনিস্টিটিউট থেকে ডিজিটাল মিডিয়ায় সার্টিফিকেট অর্জন করেছেন।
কর্মজীবন
ভিঞ্চি একজন ১ পয়েন্ট হুইল চেয়ার বাস্কেটবল খেলোয়াড়। তিনি ২০০৬ সালে হুইল চেয়ার বাস্কেটবল খেলা শুরু করেন। ভিঞ্চি ২০০৯ সালে পার্থ ওয়েস্টানর্স স্টার্সের হয়ে অস্ট্রেলিয়া জাতীয় মহিলা হুইলচেয়ার বাস্কেটবল লীগে খেলা শুরু করেন এবং ২০১৩ সাল পর্যন্ত স্টার্সের হয়ে খেলেছেন। ২০১০ সালে ভিঞ্চি ও তার দল কেভিন কুম্বস কাপে নিউ সাউথ ওয়েলসকে ৬৩-৫৮ পয়েন্টে পরাজিত করেন এবং জুনিয়র চ্যাম্পিয়নশীপ লীগে বিজয়ী হন।
২০১০ সালে ভিঞ্চি বিশ্বব্যাপী গ্লিডার্স নামে পরিচিত অস্ট্রেলিয়া জাতীয় মহিলা হুইলচেয়ার বাস্কেটবল দলের জন্য নির্বাচিত হন এবং একই বছর জাপানের ওসাকা কাপে অংশগ্রহণের মাধ্যমে তার অভিষেক হয়। এরপর তিনি ২০১১ এশিয়া ওসেনিয়া আঞ্চলিক চ্যাম্পিয়নশীপ, ২০১১ অনূর্ধ্ব-২৫ বিশ্ব চ্যাম্পিয়নশীপ এবং ২০১২ বি.টি. প্যারালিম্পিক বিশ্ব কাপে অংশগ্রহণ করেন, যাতে ফাইনালে জার্মানির বিপক্ষে লড়াই করেন।
ইউরোফাইটার টাইফুন
ইউরোফাইটার টাইফুন হল একটি ইউরোপীয় দুই ইঞ্জিন বিশিষ্ট, ক্যানার্ড ডেল্টা উইং, বহুভূমিকাযুক্ত যুদ্ধবিমান। টাইফুনকে মূলত একটি এয়ার সুপিরিওর ফাইটার হিসাবে নকশা করা হয় এবং এয়ারবাস, বিএই ব্যবস্থা ও লিওনার্দোর একটি কনসোর্টিয়াম দ্বারা নির্মিত, যা একটি যৌথ হোল্ডিং সংস্থা ইউরোফাইটার জগডফ্লুজেগ জিএমবিএইচ-এর মাধ্যমে এই প্রকল্পের বেশিরভাগ অংশ পরিচালনা করা হয়। ন্যাটো ইউরোফাইটার অ্যান্ড টর্নেডো ম্যানেজমেন্ট এজেন্সি প্রকল্পটি পরিচালনা করে এবং এই বিমানের প্রধান গ্রাহক।
১৯৮৩ সালে ফিউচার ইউরোপিয়ান ফাইটার এয়ারক্রাফট প্রোগ্রামের মাধ্যমে বিমানের উন্নয়ন কার্যকরভাবে শুরু হয় যুক্তরাজ্য, জার্মানি, ফ্রান্স, ইতালি ও স্পেনের মধ্যে একটি বহুজাতিক সহযোগিতায়। নকশার কর্তৃত্ব ও কর্মক্ষম প্রয়োজনীয়তার বিষয়ে মতবিরোধের ফলে ফ্রান্স ড্যসাল্ট রাফালে স্বাধীনভাবে উন্নয়নের জন্য কনসোর্টিয়াম ছেড়ে চলে যায়। একটি প্রযুক্তি প্রদর্শনের বিমান ব্রিটিশ অ্যারোস্পেস ইএপি ১৯৮৬ সালের ৬ আগস্টে প্রথম উড্ডয়ন করে; চূড়ান্তভাবে ইউরোফাইটারের প্রথম প্রোটোটাইপ ১৯৯৪ সালের ২৭ শে মার্চ তার প্রথম উড্ডয়ন করে। বিমানের নাম টাইফুন ১৯৯৮ সালের সেপ্টেম্বর মাসে গৃহীত হয় এবং সেই বছর প্রথম উৎপাদন চুক্তিও স্বাক্ষরিত হয়।
ঠাণ্ডা যুদ্ধের হঠাৎ সমাপ্তির ফলে ইউরোপীয়দের মধ্যে যুদ্ধবিমানের চাহিদা হ্রাস পেয়ে বিমানের ব্যয় ও কাজের অংশ নিয়ে বিতর্ক শুরু হয় এবং টাইফুনের উন্নয়নকে আরও দীর্ঘায়িত করে: টাইফুন ২০০৩ সালে কর্মক্ষম পরিষেবায় প্রবেশ করে এবং বর্তমানে এখন অস্ট্রিয়া, ইতালি, জার্মানি, যুক্তরাজ্য, স্পেন, সৌদি আরব ও ওমানের বিমান বাহিনীর সাথে কাজ করছে। কুয়েত ও কাতারও বিমান ক্রয়ের জন্য আবেদন করেছে, ২০১৯ সাল হিসাবে বিভিন্ন দেশের দ্বারা মোট ৬২৩ টি বিমান সংগ্রহ করা হয়েছে।
ইঞ্জিন
ইউরোফাইটার টাইফুনে দুটি ইউরোজেট EJ200 ইঞ্জিন লাগানো হয়েছে, যার প্রত্যেকটি 60 কেএন (13,500 এলবিএফ) শুকনো থ্রাস্ট উৎপন্ন করে ।
লিঙ্গ ক্রোমোজোম
থাম্ব|150x150পিক্সেল| জি-ব্যান্ডিংয়ের পরে মানব পুরুষ এক্সওয়াই ক্রোমোজোম একটি অ্যালোসোম (যাকে যৌন ক্রোমোজোম, হেটেরোটাইপিকাল ক্রোমোজোম, হিটারোক্রোমোসোম, বা আইডিওক্রোমোসোমও বলে) একটি ক্রোমোসোম যা গঠন, আকার এবং আচরণে একটি সাধারণ অটোসোম থেকে পৃথক। মানব লিঙ্গ ক্রোমোজোম (স্তন্যপায়ী অ্যালোসোমের একটি সাধারণ জোড়া) যৌন প্রজননে সৃষ্ট কোনও ব্যক্তির লিঙ্গ নির্ধারণ করে। অটোসোমগুলি এলোসোমগুলির থেকে পৃথক হয় কারণ অটোসোমগুলি এমন জোড়ায় উপস্থিত হয় যার সদস্যগুলির একই গঠন থাকে তবে একটি ডিপ্লোয়েড কোষের অন্যান্য জোড় থেকে পৃথক হয়, অন্যদিকে অ্যালসোম জোড়ের সদস্যরা একে অপরের থেকে পৃথক হতে পারে এবং এর মাধ্যমে লিঙ্গ নির্ধারণ করে।
নেটি স্টিভেনস এবং এডমন্ড বিচার উইলসন দুজনেই ১৯০৫ সালে স্বাধীনভাবে যৌন ক্রোমোজোম আবিষ্কার করেছিলেন। তবে স্টিভেন্সকে উইলসনের চেয়ে আগে আবিষ্কার করার জন্য কৃতিত্ব দেওয়া হয়।
পৃথকীকরণ
এক্স ক্রোমোজোম সর্বদা ডিম্বাশয়ের ২৩ তম ক্রোমোজোম হিসাবে উপস্থিত থাকে, যখন একটি এক্স বা ওয়াই ক্রোমোসোম পৃথক শুক্রাণুতে উপস্থিত থাকতে পারে। প্রাথমিকভাবে মহিলা ভ্রূণের বিকাশে, ডিম্বাণু ব্যতীত অন্য কোষগুলিতে এক্স ক্রোমোজোমগুলির মধ্যে একটি এলোমেলোভাবে এবং স্থায়ীভাবে আংশিকভাবে নিষ্ক্রিয় : কিছু কোষে মায়ের কাছ থেকে প্রাপ্ত এক্স ক্রোমোজোম নিষ্ক্রিয়, অন্যদিকে বাবার কাছ থেকে এক্স ক্রোমোজোম নিষ্ক্রিয়। এটি নিশ্চিত করে যে উভয় লিঙ্গের সর্বদা প্রতিটি দেহকোষে এক্স ক্রোমোজমের এক কার্যকরী অনুলিপি থাকে। নিষ্ক্রিয় এক্স-ক্রোমোজোমকে প্রচ্ছন্ন হেটেরোক্রোমাটিন দ্বারা চিহ্নিত করা হয় যা ডিএনএ সংযোগ করে এবং বেশিরভাগ জিনের অভিব্যক্তি রোধ করে (এক্স-অ্যাক্টিভেশন দেখুন )। এই সংযোগটি PRC2 (পলাইকম্ব রিপ্রেসিভ কমপ্লেক্স ২) দ্বারা নিয়ন্ত্রিত হয়।
লিঙ্গ নির্ধারণ
এলোসোম-নির্ধারিত লিঙ্গের সাথে সমস্ত ডিপ্লয়েড জীব তাদের পিতামাতার প্রত্যেকের কাছ থেকে তাদের অর্ধেক প্রাপ্ত হয়। স্তন্যপায়ী স্তন্যপায়ী স্ত্রীদের মধ্যে XX থাকে, তারা তাদের এক্স এর যে কোনও একটির দিতে পারে, এবং পুরুষরা যেহেতু XY হয় তারা X বা Y দিতে করতে পারে। স্তন্যপায়ী স্ত্রী হওয়ার জন্য পৃথক উভয়ের কাছ থেকে অবশ্যই একটি এক্স ক্রোমোজোম গ্রহণ করতে হবে, ক্রোমোজোমগত পুরুষ হওয়ার জন্য ব্যক্তিকে অবশ্যই তাদের মায়ের কাছ থেকে এক্স ক্রোমোজোম এবং বাবার কাছ থেকে একটি ওয়াই ক্রোমোজোম গ্রহণ করতে হবে। এটি পুরুষের শুক্রাণু যা মানুষের প্রতিটি সন্তানের লিঙ্গ নির্ধারণ করে।
তবে, মানুষের একটি অল্প শতাংশের মধ্যে বৈচিত্র্যময় যৌন বিকাশ থাকে, যা আন্তঃলিঙ্গ হিসাবে পরিচিত। এটি এক্সএক্স বা এক্সওয়াই নয় এমন এলোসোমগুলি থেকে তৈরি হতে পারে। এটি দুটি ঘটনাক্রমে ভ্রূণ ফিউজ হতে পারে যখন একটি চিমেরা তৈরি করে যার মধ্যে ডিএনএর দুটি আলাদা সেট থাকতে পারে একটি এক্সএক্স এবং অন্য এক্সওয়াইয়ের। এটি প্রায়শই জরায়ুতে, এমন রাসায়নিকগুলিতেও প্রকাশিত হতে পারে যা অ্যালোসোমের স্বাভাবিক রূপান্তরকে যৌন হরমোনে রূপান্তর করে এবং আরও অস্পষ্ট বাহ্যিক যৌনাঙ্গে বা অভ্যন্তরীণ অঙ্গগুলির বিকাশে পরিণত হতে পারে।
মেডিকেল অ্যাপ্লিকেশন
অ্যালোসোমগুলি কেবল পুরুষ এবং মহিলা বৈশিষ্ট্য নির্ধারণ করে এমন জিনগুলি বহন করে না, পাশাপাশি অন্যান্য কিছু বৈশিষ্ট্যের জন্যও রয়েছে। উভয় যৌন ক্রোমোজোম দ্বারা পরিচালিত জিনগুলি যৌন লিঙ্কযুক্ত বলে জানা যায় । লিঙ্কযুক্ত রোগগুলি এক্স বা ওয়াই ক্রোমোসোমের একটির মাধ্যমে পরিবারে বাহিত হয়। যেহেতু কেবল পুরুষরা ওয়াই ক্রোমোজোমের উত্তরাধিকারী হয়, তাই কেবলমাত্র ওয়াই-লিঙ্কযুক্ত বৈশিষ্ট্যের উত্তরাধিকারী। উভয়ই এক্স ক্রোমোজোমের উত্তরাধিকার সূত্রে পুরুষ এবং মহিলারা এক্স-লিঙ্কযুক্তগুলি পেতে পারেন।
একটি অ্যালিল প্রকট বা প্রচ্ছন্ন বলে মনে হয়। প্রকট উত্তরাধিকার ঘটে যখন অন্য পিতামাতার সাথে মিলিত জিন স্বাভাবিক হলেও এক পিতামাতার অস্বাভাবিক জিন রোগের কারণ হয়। অস্বাভাবিক অ্যালিল প্রকট হয়। দুটি মিলে জিনগুলি রোগ হওয়ার জন্য অস্বাভাবিক হয় যখন উভয়ই অস্বাভাবিক হয়। জোড়ের মধ্যে কেবল একটি জিন যদি অস্বাভাবিক হয় তবে এই রোগ হয় না বা হালকা হয়। যার একটিতে অস্বাভাবিক জিন রয়েছে (তবে কোনও লক্ষণ নেই) তাকে বাহক বলা হয়। একজন বাহক এই অস্বাভাবিক জিনটি তার বা তার বাচ্চাদের কাছে যেতে পারে। এক্স ক্রোমোজোম প্রায় ১৫০০ জিন বহন করে, যা মানবদেহের অন্য কোনও ক্রোমোসোমের চেয়ে বেশি। তাদের বেশিরভাগই মহিলা শারীরবৃত্তীয় বৈশিষ্ট্য ব্যতীত অন্য কোনও কিছুর জন্য কোড দেয়। লিঙ্গ নির্ধারণকারী অনেকগুলি এক্স-লিঙ্কযুক্ত জিন অস্বাভাবিক পরিস্থিতির জন্য দায়ী। ওয়াই ক্রোমোজোম প্রায় ৭৮টি জিন বহন করে। বেশিরভাগ ওয়াই ক্রোমোজোম জিনগুলি প্রয়োজনীয় কোষীয় কার্যক্রম এবং শুক্রাণু উৎপাদনের সাথে জড়িত। এসআরওয়াই জিন, ওয়াই ক্রোমোজোম জিনগুলির মধ্যে একটিই পুরুষ শারীরবৃত্তীয় বৈশিষ্ট্যের জন্য দায়ী। শুক্রাণু উৎপাদনের সাথে জড়িত ৯ টি জিনের যে কোনও অনুপস্থিত বা ত্রুটিযুক্ত থাকলে ফলাফল খুব কম বীর্যপাত এবং বন্ধ্যাত্ব হয়। এক্স ক্রোমোজোমে পরিবর্তনের উদাহরণগুলির মধ্যে বর্ণান্ধতা, হিমোফিলিয়া এবং ভঙ্গুর-এক্স সিনড্রোমের মতো আরও সাধারণ রোগ অন্তর্ভুক্ত।
অন্যান্য জটিলতার মধ্যে রয়েছে:
জমিদার (সংবাদপত্র)
জমিদার ছিলো উর্দু ভাষার একটি ভারতীয় মুসলিম পত্রিকা। এই পত্রিকার প্রতিষ্ঠাতা সম্পাদক ছিলেন কবি, বুদ্ধিজীবী, লেখক, মুসলিম জাতীয়তাবাদী এবং নিখিল ভারত মুসলিম লীগের পাকিস্তান আন্দোলনের সমর্থক মাওলানা জাফর আলী খান ।
জমিদার সংবাদপত্র মুসলিম জাতীয়তাবাদী গোষ্ঠি ও ভারতীয় মুসলমানদের মুখপাত্র হিসেবে কাজ করতো। ১৯২০, ১৯৩০ ও ১৯৪০ এর দশকে পাকিস্তান আন্দোলন  এর গুরুত্বপূর্ণ ভূমিকা ছিলো। এটি ভারতের মুসলমানদের সর্বাধিক জনপ্রিয় সংবাদপত্র এবং পাকিস্তান ও উর্দু ভাষার সাংবাদিকতা ঐতিহ্য রচনায় গুরুত্বপূর্ণ ভূমিকা পালন করে।  জাফর আলী খানকে পাকিস্তানে "বাব ই সাহফেত" ("সাংবাদিকতার পিতা") বলা হয়। ১৯৪৭ সালে পাকিস্তান স্বাধীনতার পর সংবাদপত্রটি প্রকাশিত হয়। পাকিস্তানের বাণিজ্যিক শহ লাহোরে এর সদর দফতর এবং  সেখানে থেকে এটি প্রকাশিত হয়। বেশ কয়েকবার এ পত্রিকাটির প্রকাশনার বিরুদ্ধে নিষেধাজ্ঞা জারি করা হয়।  কিন্তু এটি মুদ্রণ চালিয়ে যাচ্ছে এবং জনগণের মধ্যে জনপ্রিয়তা অর্জন করেছে।
শামিয়া
শামিয়া (الشامية) কুয়েত সিটির একটি এলাকা; এটি কুয়েতের রাজধানী গভর্নরেটে অবস্থিত। এটি ১০টি ব্লক নিয়ে গঠিত।
মাআরিফ
মাআরিফ (معارف) দারুল মুসান্নিফীন শিবলী একাডেমি থেকে প্রকাশিত একটি মাসিক উর্দু সাহিত্য সাময়িকী। শিবলী নোমানীর শিষ্য সুলাইমান নদভী তার গুরুর চিন্তা-চেতনা অনুযায়ী দারুল মুসান্নিফীন শিবলী একাডেমি থেকে ১৯১৬ সালে এটি প্রকাশ করা শুরু করেন। এক শতাধিক বছরের পথচলায় এটি উর্দুতে উচ্চমানের নিবন্ধ প্রকাশের ধারাবাহিকতা বজায় রেখেছে। এটি উর্দু সাংবাদিকতায় সংক্ষিপ্ত নোট এবং গুরুত্বপূর্ণ ব্যক্তি ও বিষয়ে দ্বিতীয় নেতার সূচনা করে, যাকে বলা হয় শাজরাত।
কেসি ইন্টারন্যাশনাল স্কুল
কেসি ইন্টারন্যাশনাল স্কুল ভারতের জম্মু ও কাশ্মীরের জম্মু জেলার একটি বিদ্যালয়।
ক্লাব ও কার্যক্রম
রজনী মালহোত্রা স্কুলের কার্যকলাপ সমন্বয়কারী।
লিবার্টি সেন্টার মল (বুখারেস্ট)
লিবার্টি সেন্টার মল রোমানিয়ার বুখারেস্টের পঞ্চম বৃহত্তম শপিং মল। ২০০৮ সালে খোলা মলটি, কমিউনিস্ট ব্যবস্থার পতনের পর পরিত্যক্ত একটি অসম্পূর্ণ হাঙ্গার সার্কাস ভিত্তির উপর তৈরি করা হয়েছিল।
বনেয়ার জাতীয় ফুটবল দল
বনেয়ার জাতীয় ফুটবল দল (Bonairiaans voetbalelftal, Selekshon Bonerianu di futbòl, Bonaire national football team) হচ্ছে আন্তর্জাতিক ফুটবলে বনেয়ারের প্রতিনিধিত্বকারী পুরুষদের জাতীয় দল, যার সকল কার্যক্রম বনেয়ারের ফুটবলের সর্বোচ্চ নিয়ন্ত্রক সংস্থা বনেয়ার ফুটবল ফেডারেশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি এবং ২০১৪ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ২০১৩ সালের ১৫ই নভেম্বর তারিখে, বনেয়ার প্রথমবারের মতো আন্তর্জাতিক খেলায় অংশগ্রহণ করেছে; কুরাসাওয়ের উইলেমস্টাটে অনুষ্ঠিত উক্ত ম্যাচে বনেয়ার সুরিনামের কাছে ২–০ গোলের ব্যবধানে পরাজিত হয়েছে।
৩,০০০ ধারণক্ষমতাবিশিষ্ট ক্রালেনদিক পৌর স্টেডিয়ামে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বনেয়ারে অবস্থিত। বর্তমানে এই দলের ম্যানেজারের দায়িত্ব পালন করছেন ব্রায়ান ভান ডেন বের্খ এবং অধিনায়কের দায়িত্ব পালন করছেন রিয়াল রিঙ্কনের মধ্যমাঠের খেলোয়াড় রবার্ট ফ্রান্স।
বনেয়ার এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও বনেয়ার এপর্যন্ত একবারও অংশগ্রহণ করতে সক্ষম হয়নি।